Милонит

Милонит (грекче melōn – тегирмен) – тоо массивдеринин тектоникалык жаракаларында пайда болуучу кыймыл-аракеттен келип чыккан упадай майда талкаланган тектер. Күчтүү басым тоо тектерди (гранит, гнейс, кристаллдуу сланец, кварцит ж. б.) сүргүлөп майдалайт, ныктап таптайт. Упадай өтө майда талкаланып, ныкталып калат. Микроскоп менен караганда кварц, талаа шпаты жана слюданын майда какарттары, серицит даана көрүнөт. Катаклаздан упадай майдаланган бүртүкчөлөрү (минералдары) менен айырмаланат.
Категория: Геология
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7